**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Élelmiszertudományi Kar   
Élelmiszerkémiai és Táplálkozástudományi Tanszék  
  
adjunktus**

munkakör betöltésére.

**A közalkalmazotti jogviszony időtartama:** határozatlan idejű közalkalmazotti jogviszony

**Foglalkoztatás jellege:** Teljes munkaidő

**A munkavégzés helye:** 1118 Budapest, Somlói út 14-16.

**A munkakörbe tartozó, illetve a vezetői megbízással járó lényeges feladatok:**

Oktatás: előadások, laborok, gyakorlatok tartása a tanszék által gondozott élelmiszerkémia és táplálkozástudomány területén, oktatási anyagok összeállítása, fejlesztése; részvétel a szakdolgozat, diplomamunkák és TDK munkák irányításában, részvétel a szakmai gyakorlat megszervezésében; kutatás: tanszéki kutatási projektekben való részvétel, kutatási részfeladatok önálló megtervezése, végrehajtása, kiértékelése, kutatási eredmények publikálása; tanszéki közösségi feladatokban való aktív részvétel.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, élelmiszermérnök, biomérnök vagy vegyészmérnök szakirányú végzettség,
* PhD vagy azzal egyenértékű tudományos fokozat élelmiszertudomány, kémiai tudomány, biológiai tudomány területén.
* Középfokú C típusú államilag elismert vagy azzal egyenértékű nyelvvizsga.
* Legalább 5 éves felsőoktatási tapasztalat, beleértve minden olyan tapasztalatot, amely a felsőoktatási képzéshez szorosan kapcsolódik, különösen az eredményes tudományos diákköri tevékenységet, a demonstrátori megbízást, a doktori képzés idejét és az óraadó oktatói tevékenységet.
* Kutatói tapasztalat élelmiszeripari, kémiai, mezőgazdasági stb. területeken.
* Irodai programok felhasználói szintű ismerete.
* Büntetlen előélet, cselekvőképesség.
* Magyar állampolgárságú, vagy külön jogszabály szerint a szabad mozgás és tartózkodás jogával rendelkező, ill. bevándorolt vagy letelepedett személy.

**A pályázat elbírálásánál előnyt jelent:**

* A doktori értekezésen túl más saját kutatási eredményeket dokumentáló önálló publikáció, illetve erről hazai tudományos konferencián tartott előadás, továbbá elméleti vagy gyakorlati jegyzet, tankönyv, illetve jegyzetrészlet.
* Képesség idegen nyelven történő oktatásra és publikálásra.
* Szakértői tevékenység.

**Elvárt kompetenciák:**

* Jó kommunikáció és kapcsolatteremtő képesség.
* Analitikus és szintetikus gondolkodásmód.
* Csapatmunka.
* Önálló munkavégzés.
* Jó előadói képesség.
* Előrelátás, stratégiai gondolkodásmód.

**A pályázat részeként benyújtandó iratok, igazolások:**

* A pályázó részletes szakmai, tudományos tevékenységét tartalmazó magyar nyelvű életrajza (amelyben kitér eddigi szakmai, oktatói és tudományos munkájára, kutatási tevékenységére, elért eredményeire, szakmai szervezetekben végzett munkájának ismertetésére, szakmai díjaira).
* Iskolai végzettséget, tudományos fokozatot, nyelvvizsgát igazoló oklevelek és bizonyítványok másolata (amennyiben a pályázó végzettségét illetően idegen nyelvű okirattal rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központ honlapján található).
* Részletes publikációs lista, illetve a tudománymetriai adatok és a konferenciákon megtartott előadások jegyzéke (amennyiben nem kívánja csatolni, tegye hozzáférhetővé a publikációkra vonatkozó adatok megismerését a Magyar Tudományos Művek Tárában (MTMT)).
* Tudományos tevékenységről szóló adatlap, valamint személyi adatlap (a pályázati anyagtól elkülönítetten, 1 példányban).
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata; a büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el.
* A pályázó nyilatkozata arról, hogy az eljárásban résztvevők a pályázati anyagba betekinthetnek és a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.
* Minden olyan okirat, amelyet a pályázó a pályázat elbírálása szempontjából fontosnak tart.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. november 8.

A pályázati kiírással kapcsolatosan további információt Simonné  
Dr. Sarkadi Livia egyetemi tanár, mb. tanszékvezető nyújt, a 06-1/305-7204 -es telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (1118 Budapest, Villányi út 29-43.). Kérjük a borítékon feltüntetni a pályázati adatbázisban szereplő azonosító számot: SZIE-ÉTK/1413-1/2018., valamint a munkakör megnevezését: adjunktus.

**és**

* Elektronikus úton Humánerőforrás Csoport részére a bci.human@szie.hu E-mail címen keresztül

**és**

* Személyesen: Budai Campus Igazgatóság, Gazdasági Iroda, Humánerőforrás Csoport, 1118 Budapest, Villányi út 29-43. K ép. II. em.

**A pályázat elbírálásának módja, rendje:**

A Szent István Egyetem Foglalkoztatási Követelményrendszere szerint.

**A pályázat elbírálásának határideje:** 2018. december 8.

**A pályázati kiírás további közzétételének helye, ideje:**

* Szent István Egyetem hivatalos honlapja - 2018. október 24.

**A munkáltatóval kapcsolatos egyéb lényeges információ:**

A papíralapú pályázatnak a benyújtási határidőig kell postai úton vagy személyes átadás által beérkeznie a Humánerőforrás Csoport részére bekötött vagy befűzött formában, tartalomjegyzék szerinti összeállításban, 1 eredeti és 2 másolati példányban (személyes benyújtás esetében munkaidőben). A pályázat benyújtásával egyidejűleg a pályázati anyagot – (Word formátumban és egy fájlban), a végzettséget igazoló okleveleket és az erkölcsi bizonyítványt (PDF-ben) – elektronikusan is meg kell küldeni. A pályázathoz szükséges nyomtatványok, illetve az összeállítással és a benyújtással kapcsolatos információk a Humánerőforrás Csoport munkatársaitól a bci.human@szie.hu e-mail címen kérhetők.

A munkáltató fenntartja a jogot a pályázat visszavonására.

**A munkáltatóval kapcsolatban további információt a www.szie.hu honlapon szerezhet.**